《次韵方允迪秘监会稽相遇怀吴兴旧游二首 其一》
宋代·刘一止

故山畴昔奉英游，老去功名失路头。江海一官如许冷，田园三载不知秋。

谢公塘外千峰紫，何楷庐边一径幽。心折少陵存殁句，恨无酒力破劳愁。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。